cyanic-selkie/wikianc huggingface dataset:
Joan Prim i Prats
Volta a España e os problemas políticos
As críticas de Prim a Narváez motivaron a súa detención, acusado de faltar á honra do militar, o consello de guerra demorouse para evitar que se presentara ás novas eleccións. Pouco antes destas, foi condenado a seis meses de castigo, pena que cumpriu en Alacant e que lle foi conmutada por desterro na cidade baixo palabra de non intentar fuxir. A pesar de non poder facer campaña foi elixido por unha maioría esmagadora polo distrito de Reus. Non puido tomar posesión, e pasados os seis meses, o goberno concedeulle licenza para trasladarse a Vichy (Francia). Narváez caía pouco despois e tras dous breves gobernos volveu ao poder O'Donnell, co seu recentemente formado partido Unión Liberal no cal se integrou Prim, deixando temporalmente o Partido Progresista, e polo que foi designado senador.
En México
A forza expedicionaria española foille encomendada a Prim, con plenos poderes e pouco despois o xeneral xa saía cara á Habana, onde ao chegar soubo que as forzas españolas xa saíran e apoderáranse de San Juan de Ulua e Veracruz. Aceptadas as escusas que se lle ofreceron por non esperalo, chegou a Veracruz en xaneiro de 1862.
Músculo platisma
Función
Descende a mandíbula.
Víctor Moreno
Traxectoria
No ano 2011 pasou a formar parte do corpo técnico do Albacete Balompié, e en 2017 fichou polo Club Deportivo Lugo, onde substituíu no cargo a Emilio de Dios. Formou parte do corpo técnico do Deportivo Alavés e traballa no CD Tenerife.
Beta-amiloide
Asociación con enfermidades
O Aβ cerebral está elevado en pacientes con enfermidade de Alzheimer esporádica. O Aβ é o principal constituínte do amiloide do parénquima cerebral e do amiloide vascular; contribúe a lesións cerebrovasculares e é neurotóxico. Aínda non se sabe como se acumula o Aβ no sistema nervioso central e inicia despois a enfermidade nas células. Algúns investigadores atoparon que os oligómeros Aβ inducen algúns dos síntomas da enfermidade de Alzheimer ao competiren coa insulina para unirse ao receptor da insulina, o cal altera o metabolismo da glicosa no cerebro. Fixéronse esforzos significativos no estudo dos mecanismos responsables da produción do Aβ, incluíndo o estudo dos encimas proteolíticos alfa- e β-secretases, que xeran a forma Aβ a partir da súa proteína precursora a APP (proteína precursora amiloide). O Aβ circula no plasma, líquido cefalorraquídeo e fluído intersticial cerebral principalmente como Aβ40 soluble As placas senís conteñen tanto Aβ40 coma Aβ42, mentres que o amiloide vascular está feito predominantemente do Aβ40, o máis curto. En ambos os tipos de lesións atopáronse varias secuencias do Aβ. A xeración do Aβ no sistema nerviosos central pode ter lugar nas membranas dos axóns neuronais despois do transporte axonal mediado por APP de β-secretase e presenilina-1.
Estratexias de intervención
As β- e γ-secretases son responsables da xeración de Aβ a partir da liberación do dominio intracelular da APP, o que significa que os compostos que poden inhibir parcialmente a actividade das β- e γ-secretases son moi procurados polos investigadores. Para iniciar a inhibición parcial da β- e γ-secretases, necesítase un composto que poida bloquear o sitio activo das aspartil proteases e que poida atravesar a barreira hematoencefálica. Ata agora, evitárase facer probas en humanos polo perigo de que puidesen interferir coa vía de sinalización das proteínas Notch e outros receptores da superficie celular.
Hai algunhas indicacións de que a suplementación coa hormona melatonina pode ser efectiva contra o amiloide. A melatonina interacciona co amiloide beta e inhibe a súa agregación. Esta actividade antiagregatoria ten lugar só por medio dunha interacción con dímeros dun péptido amiloide beta soluble. A melatonina non reverte a formación de fibrilas ou de oligómeros de amiloide beta unha vez formados. Isto está apoiado por experimentos en ratos transxénicos, que suxiren que a melatonina ten o potencial de impedir a a deposición amiloide se é administrada cedo na vida, pero pode non ser eficaz para reverter a deposición amiloide ou tratar a enfermidade de Alzheimer.
A terapia farmacolóxica é outro posible enfoque do trratamento. O memantine é un fármaco para o Alzheimer que recibiu unha ampla aprobación. É un bloqueador non competitivo do canal de N-metil-D-aspartato (NMDA). Ao unirse ao receptor de NMDA cunha afinidade máis alta que os ións Mg2+, o memantine pode inhibir o fluxo prolongado de ións Ca2+, particularmente desde receptores extrasinápticos, o cal forma a base da excitotoxicidade neuronal. É unha opción para o tratamento de pacientes con enfermidade de Alzheimer de moderada a grave (pero con efectos modestos). O estudo mostrou que 20 mg/día melloraban a cognición, capacidade funcional e síntomas de comportamento na poboación de pacientes.
Ritmo circadiano do amiloide beta
A melatonina está tamén implicada no mantemento dos ritmos circadianos. É salientable que a melatonina foi conectada co fenómeno "da posta dos sol", no cal os pacientes da enfermidade de Alzheimer que teñen placas amiloides no hipotálamo presentan unha exacerbación dos síntomas da enfermidade de Alzheimer nas horas finais do día. Este fenómeno "da posta do sol" podería estar directa ou indirectamente relacionado co incremento continuo do amiloide beta ao longo do día que se descubriu recentemente.
Medición do amiloide beta
A interferometría de polarización dual é unha técnica óptica que pode medir os estados temperáns de agregación e inhibición medindo o tamaño molecular e densidades a medida que as fibrilas se alongan. Estes procesos de agregación poden tamén ser estudados en constructos de bicapa lipídica.
Rebelión do Banato (1594)
A rebelión
Finalmente, a rebelión foi esmagada. Os turcos sufocaron axiña a rebelión e, en vinganza, castigaron á poboación cristiá cunha matanza, queimando casas e igrexas, e profanando reliquias, especialmente na cidade de Belgrado. Na chaira de Vračar, preto de Belgrado, Sinan Paşa, para castigar aínda máis á poboación, mandou traer as reliquias de San Sava, que estaban no mosteiro de Mileševa desde 1236, e o, queimounas publicamente.
A maior parte da poboación serbia, temendo máis reprasalias otománs, fuxiron a Transilvania. Porén, as autoridades turcas, que tiñan necesidade de brazos para cultivar as fértiles terras do Banato, prometeron o perdón para todos aqueles que volvesen. A poboación volveu, e os turcos cumpriron a súa promesa, agás no caso do bispo Teodoro, que foi esfolado vivo.
Thomas Malthus
miniatura|Essay on the principle of population, 1826
Malthus foi descrito polo seu biógrafo principal como "o home mellor ultraxado do seu tempo": efectivamente, e a pesar da lenda popular tanto da súa época como posterior (dado o pesimismo das súas proposicións), foi un home de temperamento agarimoso, xeneroso e xentil. Das súas moitas amizades, a máis significativa para a historia das ideas foi a que mantivo con David Ricardo, o seu adversario intelectual en moitas ocasións, pero o seu aliado na procura da verdade.
Pazo de Fontefiz
Descrición
No ano 1979 o pazo foi declarado patrimonio arquitectónico de interese histórico-artístico, considerándose un dos máis importantes de Galicia polas súas dimensións, murallas e patios.
Ríkisútvarpið
Historia
Doutra banda, a televisión non se puxo en marcha ata o 30 de setembro de 1966 coa primeira emisión regular da primeira canle Sjónvarpið. En 1973 comezouse a emitir en cor e adoptouse por completo este sistema en 1976. Nos seus primeiros anos só emitía os mércores e os venres. Aos poucos foi aumentando a programación ata cubrir toda a semana salvo os xoves, situación que se mantivo ata o 1 de outubro de 1987. A actividade tampouco era total durante todo o ano, xa que ata 1983 non emitía no mes de xullo.
Etanol (combustible)
miniatura|Planta de [[Bioetanol Galicia de bioetanol a partir de cereais en Teixeiro-Curtis.]]
Spacehog
Reunión
En xullo do 2008 Spacehog reuniuse para realizar dous concertos e coa intención de traballar nunha nova gravación.
Jeremy Tyler
Israel
O 7 de agosto de 2009, asinou un contrato co Maccabi Haifa B.C. da liga israelí. Tyler xogou tan só 10 partidos, nos que fixo 2.1 puntos en 7.6 minutos por partido. O 18 de marzo de 2010, deixou oficialmente o Maccabi.
NBA
Tyler foi elixido na 39ª posición do Draft da NBA de 2011 polos Charlotte Bobcats, pero poucos minutos despois foi traspasado aos Golden State Warriors a cambio de diñeiro. O 27 de febreiro de 2012, foi asignado ós Dakota Wizards. Foi chamado de volta o 6 de marzo de 2012. Durante a maior parte do seu ano coma rookie apenas tivo minutos de xogo, pero o 21 de marzo contra os New Orleans Hornets, xogou o seu primeiro partido coma titular, na posición de pivote. Permaneceu no quinteto titular do equipo ata o remate da tempada.
Frota de Indias
Historia
Desde o mesmo descubrimento de América, os barcos españois levaban riquezas de volta a España. Na década de 1520, e debido ao incremento da piratería inglesa e francesa, decidiuse organizar un sistema de convois para aumentar a seguridade do transporte. A idea era establecer dúas frotas distintas, ambas compostas por galeón fortemente armados con canóns e barcos mercantes (carracas) para levar a carga. As dúas frotas saían cada ano de Sevilla (a partir de 1679 Cádiz), e ían unha a Veracruz e a outra a Suramérica (Cartaxena de Indias, na actual Colombia, e Nombre de Dios e Portobelo, na actual Panamá). Tras completar a descarga dos seus produtos (produtos manufacturados, pero despois, tamén escravos), as frotas reuníanse na Habana, na illa de Cuba, para a viaxe de volta.
As capturas da frota causaron unha enorme repercusión económica en España. Debilitada polas continuas guerras (en particular a guerra dos Trinta Anos), e sufrindo unha enorme crise económica, España comezou a sufrir ataques ás súas colonias a mediados do século XVII. En 1739, durante a Guerra do Asento o inglés Edward Vernon atacou Portobelo, en Panamá, e posteriormente intentouno en Cartaxena de Indias, ao mando de 186 buques, sendo derrotado por Blas de Lezo e sufrindo Inglaterra o seu máis terrible derrota nos mares. En 1762, durante a guerra dos Sete Anos, os ingleses ocuparon A Habana e Manila, impedindo o paso da frota.
Hepcidina
Función
Varias mutacións que afectan á hepcidina orixinan hemocromatose xuvenil. A maioría dos casos de hemocromatose xuvenil débense a mutacións na hemoxuvelina, un regulador da produción da hepcidina.
Eleccións municipais na Pobra de Trives
Composición das Corporacións
Corporacións democráticas na Pobra de Trives desde a aprobación da Constitución de 1978.
Anel conmutativo
A rama da teoría de aneis que estuda os aneis conmutativos denomínase álxebra conmutativa.
Jingpo Lacus
Jingpo Lacus é un lago situado no polo norte de Titán, a lúa máis grande de Saturno. Ten un tamaño semellante ó do Lago Ontario e é o lago máis grande de Titán despois dos tres Maria (Kraken Mare, Ligeia Mare e Punga Mare). Está composto principalmente de hidrocarburos (sobre todo de metano e etano). Está situado ó oeste do Kraken Mare, exactamente sobre as coordenadas 73° N e 336° O, ten ó redor de 240 km de longo, de tamaño semellante ó que posúe na Terra o Lago Onega. O seu nome provén do lago do mesmo nome situado na China.
Gran Premio de Italia de 1976
A carreira viu o regreso do líder do Campionato do Mundo Niki Lauda á competición logo do seu grave accidente no Gran Premio de Alemaña de 1976, terminou esta carreira en cuarta posición.
Eliminatorias
Stuppacher xa abandonara o circuíto e voado de volta a súa casa en Austria, polo que non podía ocupar o seu lugar na grella. Polo que Hunt entrou de novo nos 26 cualificados. Merzario retirouse e entrou Mass, e máis tarde Guy Edwards tamén decidiu retirarse co fin de permitir correr a Watson.
Directorio (Francia)
Establecido pola Constitución do Ano III que aprobou a Convención termidoriana, iniciouse o 26 de outubro de 1795, e terminou co golpe de Estado do 18 de brumario do Ano VIII (9 de novembro de 1799) que instaurou o Consulado.
César Barja
Biografía
Estudou dereito na Universidade de Santiago de Compostela e logo na de Madrid, onde se licenciou en 1912 e onde se doutorou en 1915. A Junta para Ampliación de Estudios e Investigaciones Científicas outorgoulle unha bolsa para estudar filosofía na Universidade de Leipzig (1912-1914) e logo doutorouse na de Harvard (1916-1917). Ó seu remate aceptou unha oferta como profesor de español no Connecticut College e despois como profesor da mesma lingua na Universidade de Míchigan (1920-1921). Despois foi profesor auxiliar do Smith College (1921-1924) e lector da Universidade de California, e pasou a profesor asociado en 1927 e titular en 1930. Recibiu a nacionalidade norteamericana en 1931. Foi tamén catedrático de italiano entre 1941 e 1942. Elixido membro correspondente da Real Academia Española en 1947, en 1949 tamén foi elixido membro correspondente da Real Academia Galega.
Edward Jenner
Edward Jenner, nado en Berkeley (Gloucestershire) o 17 de maio de 1749 e finado na mesma vila o 26 de xaneiro de 1823, foi un doutor que se fixo famoso por descubrir a vacina antivariólica, a primeira das vacinas.
Sistema de numeración decimal
Como sistema posicional, o valor destes símbolos depende da súa posición dentro do número, polo que serven para indicar unidades, decenas, centenas etc., de dereita a esquerda.
Historia
O sistema do patronum (sistema sexaxesimal) é interesante porque 60 é divisíbel por 2, 3, 4, 5, 6, 10, 12, 15, 20 e 30, mentres que 10 é divisíbel só por 2 e 5. O maior número de divisores fai ao sistema en base 60 moito máis práctico para a división de magnitudes (pesos, medidas etc).
Nicky Wire
Nicholas Allen Jones, coñecido como Nicky Wire, nado o 20 de xaneiro de 1969 en Blackwood, País de Gales, é o letrista, baixista e vocalista ocasional da banda galesa de rock alternativo Manic Street Preachers.
Historia de Shantou
Os consulados estranxeiros foron abrindo as súas sedes (moitos en Queshi, ou Kakchio, na outra beira do río Rong ). A vila medrou coma segundo porto da rexión, so tras Cantón, acadando o estatuto de cidade e a independencia do distrito de Chenghai (1919 e 1921 respectivamente).
Lingua baixo saxoa
O baixo saxón tamén é falado aproximadamente por un millón e medio de persoas nas provincias do noroeste dos Países Baixos.
Historia
O baixo saxón é o descendente do saxón antigo, que é tamén unha das linguas ancestrais do inglés e do escocés.
Burlington Books
Actualmente trátase da editorial con maior implantación nos centros de ensino de ESO e bacharelato en toda España.
Copenhague
Copenhague, e consonte algunhas fontes tamén Copenhaguen , é a capital de Dinamarca. O seu nome danés, København, que orixinariamente viña sendo o porto dos comerciantes, lembra a súa posición estratéxica á entrada do mar Báltico. Está situada na costa oriental da illa de Selandia e sobre a máis pequena illa de Amager, fronte ó estreito de Øresund. As cidades suecas de Malmö e Landskrona están da outra beira do estreito.
Monster Magnet
Historia
O seu seguinte traballo, ''Dopes to Infinity', aparecido en 1995, tivo o éxito "Negasonic Teenage Warhead", e o seu video apareceu regularmente na MTV. Aínda así o álbum non tivo o éxito que a banda agardaba.
Victoriano Fernández Asís
Traxectoria
Despois da guerra civil traballou no Diario Pueblo, primeiro escribindo sobre cuestións navais e finalmente facendo crítica literaria. Despois pasou a Radio Nacional de España, da que foi xefe da Programación Cultural, colaborando durante moito tempo no programa España a las ocho. Foi director da revista mensual Vía Libre e secretario da Revista General de Marina.
Vinculina
Estrutura
A vinculina é unha proteína citoesquelética de 117-kDa formada por 1066 aminoácidos. A proteína contén un dominio ácido N-terminal e un dominio básico C-terminal separados por un segmento medio rico en prolina. A vinculina consta dun dominio de cabeza globular que contén sitios de unión para a talina e a α-actinina e un sitio de fiosforilación de tirosina, mentres que a súa rexión da cola contén sitios de unión para a actina F, paxilina, e lípidos.
Nacionalismo bretón
Diferenzas con outros nacionalismos
Todo indica que o "nacionalismo bretón", ou mellor nomeado "movemento político bretón", diferénciase tamén bastante claramente dos nacionalismos do País de Gales ou do País Vasco, por exemplo:
Actualidade do movemento e do nacionalismo bretón
O « movemento político bretón» é bastante máis grande que o conxunto dos grupos nacionalistas. Está tamén representado polos grupos autonomistas, tales como a Unión Democrática Bretoa ou o Partido Bretón, así como diversos grupos que se proclaman federalistas, e os círculos anarquistas, como Treger Disuj, que forman parte da Coordination Bretagne Indépendante et Libertaire.
TV on the Radio
Historia
O seu seguinte álbum de estudio, Return to Cookie Mountain, foi filtrado a principios do 2006 e obtivo eloxios antes do seu lanzamento por parte de medios como Pitchfork Media. Sería editado no mes de xullo en todo o mundo agás nos Estados Unidos e no Canadá, onde aparecería no mes de setembro a través do selo Interscope. A revista Spin elixiría a Return to Cookie Mountain o mellor álbum do ano 2006. Nel aparecen como convidados David Bowie, Celebration, Dragons of Zynth, Martin Perna e Stuart D. Bogie de Antibalas, Blonde Redhead e Nick Ziner de Yeah Yeah Yeahs. Durante a xira estadounidense de promoción, a banda interpretou un feixe de versión co vocalista de Bauhaus e co líder de Nine Inch Nails Trent Reznor.
Christian Gottfried Ehrenberg
Primeiras coleccións
En novembro, os dos amigos parten de novo cara ás costas do mar Vermello, visitando numerosos portos, entre eles o de Jeddah, en Arabia. Despois chegaron ao porto eritreo de Massaua coa intención de visitar as terras altas de Abisinia. Hemprich morreu neste porto de febre palúdica. Ehrenberg enterrouno na illa de Toalul.
Taxa de fecundidade xeral
A súa fórmula é:
Xogo de cubertos
miniatura|300px|Reconstrución da disposición dun xogo de cubertos do [[século XVII sobre unha mesa (Dean Gamle By, Århus)]] Un xogo de cubertos refírese a calquera instrumento empregado de forma manual para servir, cortar, preparar e especialmente inxerir alimentos. Os elementos que compoñen o xogo de cubertos occidental son xeralmente os garfos, as culleres e mailos coitelos. Cada un deles pódese especializar; por exemplo hai coitelo de peixe e de carne (xeralmente afiado), de pan (dentado), algunhas veces de queixo ou untadores etc. O xogo de cubertos oriental considera tamén a inclusión de paus en lugar de garfos. Os materiais máis empregados na elaboración do xogo son o aceiro inoxidable, a prata (considerado o material por excelencia no xogo de cubertos), a alpaca e mailo plástico.
Cubertos de sobremesa
Por regra xeral disponse chegado o momento da sobremesa e tras a retirada dos cubertos empregados. Disponse da mesma forma que os coitelos, os garfos e as culleres. No caso de estar dende o principio sobre a mesa, adóptase unha regra de compromiso e colócanse na parte superior do prato, co mango da culleriña, ou coitelo, dirixido cara á parte dereita e o do garfo cara á esquerda. Nunha cea protocolaria, con servizo, os cubertos de sobremesa ponse na mesa ao mesmo tempo que se serve este.
Élie de Beaumont
Traxectoria
Élie de Beaumont propuxo en 1829 na Academia des Sciences unha teoría sobre a formación das cordilleiras descrita en tres volumes Notice sur le système des montagnes 1852. Segundo esta teoría, tódalas cadeas montañosas paralelas ao mesmo gran círculo da Terra teñen a mesma idade, e entre estes grandes círculos existe unha relación de simetría en forma dunha rede pentagonal. En 1853 William Hopkins realizou unha exposición e crítica desta teoría na Geological Society of London. Non obstante, actualmente é máis coñecido por ser o principal autor da carta xeolóxica de Francia. As súas lecturas académicas publicáronse en dous volumes (1845-1849) baixo o título de Leçons de Géologie pratique.
Cogombro do demo
Distribución
Circum-Mediterráneo, e até Armenia e Macaronesia; en barbeitos, beirís de camiños etc...; algo nitrófila.
FK Kauno Žalgiris
Estadio
Tauro sporto mokyklos stadionas:
miniatura|center|500px|Tauro sporto mokyklos stadionas
A Bouza, Abades, Silleda
A Bouza é un lugar da parroquia de Abades no concello pontevedrés de Silleda. No ano 2011 estaba despoboado.
Peter Nicolai Arbo
miniatura|250px|[[Valquiria (1869)]]
Biografía
Arbo comezou a súa educación artística cun ano na Escola de Arte dirixida por Frederick Ferdinand Helsted (1809–1875) en Copenhaguen (1851-1852). Tras isto, estudou nunha academia de arte de Düsseldorf. Desde 1853 até 1855 aprendeu con Karl Ferdinand Sohn, profesor da Kunstakademie Düsseldorf, e en 1857-1858 con J. E. Hünthen, pintor de batallas e animais. En Düsseldorf, foi durante un tempo estudante privado de C. Mengelberg, pintor de feitos históricos. Contactou con Adolph Tidemand e converteuse en bo amigo de Hans Gude, ambos profesores da academia de arte de Düsseldorf. Asóciase coa escola de pintura de Düsseldorf.
Epitaph Records
Historia
O nome de Epitaph (en galego, epitafio), está adoptado dunha canción homónima de King Crimson.
En 1987 a discográfica lanzou o seu primeiro álbum, da banda L7, o disco homónimo L7. Porén, foi distribuído por Chameleon, unha discográfica para a que Gurewitz adoitaba traballar. En 1988 Epitaph lanzou e distribuíu o seu primeiro disco, o Suffer, de Bad Religion.
A década dos 90 foi a máis importante da, ata entón, curta vida de Epitaph. O boom punk rock e punk pop californiano dos comezos desta década tivo unha espectacular importancia, elevando á fama mundial ó selo de Gurewitz. Etiquetouse entón como "son Epitaph" a unha serie de bandas e discos, caracterizados ben polo seu estilo de hardcore melódico tralas liñas inauguradas por Bad Religion no Suffer, ben polo estilo coidado da produción sonora, que inauguraba unha nova etapa no concepto de edición de punk-rock, incluso criticada por ser demasiado limpa e supostamente comercial para o que o xénero acostumaba entón.
Século novo: regresos e polémica
En 2005 Epitaph ingresou na RIAA xunto con outras grandes discográficas independentes. As razóns do ingreso non están de todo claras. Fontes apuntan a acordos para a distribución P2P en internet. Outros, a que desde o selo se quería acceder ás grandes titulacións oficiais, os certificados de discos como "disco de ouro" ou "disco de platino".
Pascon agan Arluth
Edicións e traducións
O Pascon foi editado en primeiro lugar por Davies Gilbert en 1826 baixo o título de Monte Calvario; ou a Historia da Paixón, Morte, e Resurrección, do noso Señor e Salvador Xesucristo; incluíu unha tradución inglesa por John Keigwin, datando de 1682. Unha edición mellor por Whitley Stokes apareceu en 1860–1861, e outra por Robert Morton Nance en 1934–1936, ambos con novas traducións inglesas. Máis recentemente houbo edicións por E. G. R. Hooper, por Goulven Pennaod (con traducións inglesas e bretoas), e por Ray Edwards (con tradución inglesa).
A cabra na cultura popular galega
O que segue recolle unicamente información diversa sobre a pegada da cabra na cultura popular galega, así como a súa presenza na literatura oral. Toda esta información recóllese de diferentes traballos etnográficos —xerais a toda Galicia ou localizados nun ámbito xeográfico máis concreto—, dicionarios, refraneiros, cantigueiros, etc.
Radio-televizija Srbije
Radio
Radio Televisión de Serbia ten as seguintes cadeas de radio:
Torre Ostankino
A torre foi construída entre 1963 e 1967. Durante oito anos foi a estrutura máis alta do mundo. O enxeñeiro que a proxectou foi Nicolai Nikitin, responsable por exemplo da estrutura da estatua ¡A Nai Patria chama! de 85 metros de altura.
Ballico
Importancia económica e aproveitamento forraxeiro
Ten grande importancia como especie forraxeira nas pradeiras de Nova Zelandia que se destinan á alimentación de vacas leiteiras xa que é unha pradeira de longa duración. Úsase tamén en campos de golf, xardíns e campos de fútbol. É relevante en certas zonas de Gran Bretaña, Estados Unidos, Arxentina, Chile e España, incluíndo Galiza.
Massaua
É o principal porto de Eritrea e está xeralmente considerada como a segunda cidade por importancia do país, despois da capital, Asmara.
Licor 43
Empresa
Distribúeo desde 1946 a empresa Diego Zamora Conesa, e Cia S.R.C. que máis tarde pasaría a denominarse Diego Zamora S.A., e que ten a súa sede principal en Cartagena. Comercialízase en máis de 50 países, principalmente en Europa do Norte, Estados Unidos, Porto Rico e América Central, e considérase o licor español máis exportado.
Kłodzko
Xeografía
A cidade é un importante nó de estradas rexional.
Idade media
Kłodzko é unha das máis antigas cidades da Baixa Silesia. O cóengo checo Kosmas menciónaa xa na súa crónica en 981.
Primeira guerra púnica
Cerco a Lilibeo
Tras algúns anos sen maiores batallas, Cartago tentou reconquistar Panormus, pero foi derrotada. A vitoria reanimou e encoraxou as forzas de Roma que acabara de reconstruír a súa frota. Roma cercou por terra e por mar a derradeira cidade de Cartago en Sicilia: Lilybaeum. Cartago mandou reforzos á cidade, que so mando de Himilcón viña conseguindo defenderse.
A nova frota de Roma
miniatura|esquerda|300px|Navío romano.
Edward Gibbon
Primeiros anos
Gibbon non gozou da atmosfera escolar e máis tarde describiu os catorce meses pasados alí como os menos proveitosos de toda a súa vida. O máis memorábel deste período foi a súa conversión ao Catolicismo o 8 de xuño de 1753. "Desde a miña mocidade fun afeccionado á disputa relixiosa", escribiu máis tarde.
Estancia en Suíza
Pola súa conversión ao catolicismo foi expulsado de Oxford e o seu pai enviouno a Lausana, Suíza, baixo a titoría de M. Pavilliard, pastor calvinista e titor privado, onde permaneceu cinco anos, un tempo que tería un forte impacto no seu carácter e a súa vida posterior. Rapidamente apostatou de novo e regresou ao Protestantismo. A súa estancia en Lausana enriqueceu a inmensa aptitude de Gibbon para o estudo e a erudición. Ademais coñeceu ao único amor da súa vida, a filla do pastor, unha rapaza chamada Suzanne Curchod, que máis tarde sería a esposa de Jacques Necker, o ministro de finanzas francés, e nai de Germaine de Staël. Unha vez máis interveu o seu pai na súa vida, que lle negou o permiso para propoñer matrimonio á rapaza e esixiu o seu regreso a Inglaterra. Gibbon escribiría: "I sighed like a lover, I obeyed like a son."
Primeira guerra púnica
A nova frota de Roma
En -242 a nova frota foi mandada para as proximidades de Lilibeo. Ao saber da inesperada forza naval romana, Cartago mandou a súa frota con auxilios esperando que chegase á base de Amílcar, onde embarcarían os expertos mariñeiros baixo o seu mando. Así e todo, a frota foi avistada o que resultou na batalla das Illas Aegates (Illas Égadi), gañada polos romanos. A cidade de Lilibeo acabou dominada, restando en Sicilia só a base de Amílcar, illada e sen auxilios que chegaban por mar.
Edward Gibbon
Enfermidade
Esta inflamación crónica causoulle unha incomodidade engadida nunha época en que a moda tendía aos calzóns axustados. Refírese indirectamente a isto nas súas memorias cando comenta: "podo recordar só catorce días verdadeiramente felices na miña vida" e "nunca estou contento senón cando escribo en soidade". A hixiene persoal durante o século dezaoito era como moito opcional. A humillación social que soportou como consecuencia da súa necesidade de hixiene e a súa protuberancia quedou rexistrada. Nunha época en que o valor do home era medido non soamente polo "corte dos seus calzóns" senón tamén pola súa equitación, Gibbon foi unha figura solitaria. Nun incidente axeonllouse ante unha dama da sociedade á que se ía declarar. Ela protestou, "Señor, por favor, levántese." Gibbon replicou: "Señora, non podo."
Telomerase
Función
Usando TERC, o TERT pode engadir a secuencia repetida de seis nucleótidos 5'-TTAGGG (en todos os vertebrados, pero que é diferente noutros organismos) ao extremo 3' dos cromosomas. Estas repeticións TTAGGG (xunto con varias proteínas de unión asociadas) son as que forman os telómeros. A rexión molde de TERC é 3'-CAAUCCCAAUC-5'. Deste modo, a telomerase pode unir os primeiros nucleótidos do molde á última secuencia do telómero no cromosoma, e engadir unha nova secuencia repetida (5'-GGTTAG-3'), realiña o novo extremo 3' do telómero ao molde, e repite o proceso.
Envellecemento
En circunstancias normais, é dicir, se non está presente a telomerase, cando a célula se divide sucesivamente, en certo momento toda a proxenie chegará ao seu límite de Hayflick. Cando a telomerase está presente, cada célula en división pode rexenerar os fragmentos perdidos de ADN nos telómeros, e pode dividirse ilimitadamente. Aínda que esta capacidade de división ilimitada espertou moito interese nos investigadores, tamén se sinalou que esta propiedade de crecemento ilimitado é un paso fundamental para o establecemento de cánceres.
Un estudo publicado en Nature en 2011 encontrou que a reactivación da telomerase revertía a dexeneración dos tecidos en ratos vellos deficientes en telomerase.
Papel noutras doenzas
Observouse que a actividade da telomerase está incrementada nas zonas onde se bloquean as arterias coronarias, ou cando se está en estrés psicolóxico. Un estudo de 2010 encontrou que había unha "significativamente maior" actividade de telomerase en participantes dun estudo que estiveron retirados meditando durante tres meses comparados co grupo de control.
A telomerase como unha potencial diana de drogas
A telomerase é necesaria para a inmortalidade das células de moitos tipos de cáncer, polo que se pensa que pode ser unha potencial diana de fármacos. Se un fármaco pode utilizarse para desactivar a telomerase nas células cancerosas, o proceso de acurtamento dos telómeros faría que estes se perdesen despois de continuas divisións, o que danaría as células cancerosas.
Edward Cullen
Edward Cullen (nado Edward Anthony Masen) é un personaxe de ficción das novelas da serie Twilight da escritora estadounidense Stephenie Meyer, aparece nos libros Twilight, New Moon, Eclipse e Breaking Dawn, así como nos filmes baseados nelas e na aínda inacabada Midnight Sun - unha reescritura dos sucesos de Twilight desde a perspectiva de Edward.
Lino Rodríguez Ónega
Traxectoria
Nas eleccións municipais de 2007 encabezou a candidatura do PSdeG-PSOE á alcaldía de Pol e foi elixido alcalde co apoio do BNG. Nas municipais de 2011, 2015 e 2019 volveu ser elixido alcalde agora con maioría absoluta. Na lexislatura 2015-2019 foi deputado provincial na Deputación de Lugo, onde se ocupaba da área de Medio Rural.
Constanza II de Sicilia
Raíña de Sicilia
Algúns anos máis tarde, en 1268, Carlos de Anjou enfrontouse a Conradino, primo de Constanza, na batalla de Tagliacozzo, na que Conradino foi feito prisioneikro e decapitado, desaparecendo así o último descendente varón da dinastía de Hohenstaufen.
Sepulcro de Constanza
No século XX, os restos da raíña foron colocados nun sepulcro, no lado esquerdo do altar maior da Catedral de Barcelona, no que tamén se encontran os restos mortais doutras dúas raíñas de Aragón, a raíña María de Chipre, esposa de Xaime II de Aragón, e a raíña Sibila de Fortiá, cuarta esposa de Pedro IV ''o Cerimonioso. No mesmo sepulcro tamén descansan os restos da raíña Leonor de Aragón, raíña de Chipre polo seu matrimonio con Pedro I de Chipre, e neta de Xaime II de Aragón. Os sepulcros, nos que os restos das raíñas se depositaron en 1998, foron realizados polo artista catalán Frederic Marès.
Os actuais Borbóns de España, de Nápoles (Borbón-Dúas Sicilias) e de Parma (Borbón-Parma), son os únicos descendetes, a través de Constanza, de Frederico II e dos Hauteville: o último varón dos Hohenstaufen foi Conrradino, executado en Nápoles o 29 de outubro de 1268.
Aeroporto de Shanghai-Pudong
O aeroporto de Pudong é o terceiro do mundo en termos de carga, con 3,4 millóns de toneladas en 2016. Nese mesmo ano pasaron polas súas instalacións 66 002 414, sendo o segundo aeroporto máis concorrido da China, o quinto de Asia e o noveno do mundo.
Deneb
Propiedades físicas
esquerda|miniatura|Comparación do tamaño de Deneb e o [[Sol.]] Deneb é unha superxigante branca, de tipo espectral A2 Ia, a súa temperatura na superficie é de 8 400 K, ten 20 masas solares e preto de 200 radios solares, unha das meirandes estrelas coñecidas.
Teoría dos dous demos
Concepto
O Presidente Kirchner foi o responsable da modificación do Anexo do Libro "Nunca Mas"
Isabel de Aragón
Orixes
Isabel era a filla máis vella do rei Pedro III de Aragón con Constanza de Sicilia. Por vía materna, era descendente de Frederico II, Sacro Emperador Romano-Xermánico, pois o seu avó materno era Manfredo de Hohhenstauffen, rei de Sicilia, fillo de Frederico II.
Raíña da paz
Na década de 1320, o infante D. Afonso, herdeiro do trono, sentiu a súa posición ameazada polo favor que o rei D. Dinís demostraba para co seu fillo bastardo, Afonso Sanches. O futuro Afonso IV declarou abertamente a intención de batallar contra o seu pai, o que case se concretaría na chamada batalla de Alvalade. Porén, a intervención da raíña conseguiu serenar os ánimos e pola paz asinada en 1325 nesa mesma poboación dos arredores de Lisboa, foi evitado un conflito armado que tería desestabilizado o reino.
D. Dinís morreu en 1325 e, pouco despois da súa morte, Isabel peregrinou á catedral de Santiago de Compostela, no reino de Galiza, facéndoo montada nun burro, e a última etapa a pé, onde ofertou moitos dos seus bens persoais.
A lenda do milagre das rosas
A época exacta do aparecimento desta lenda na tradición portuguesa non está determinada. Non consta dunha biografía anónima sobre a raíña escrita no século XIV, mais circularía oralmente polo país nas últimas décadas dese século. O máis antigo rexisto coñecido é un retablo catrocentista conservado no Museo Nacional de Arte de Cataluña.
Bibliografía
A primeira biografía de Isabel de Aragón foi escrita por alguén próximo á raíña, talvez o seu confesor Frei Salvado Martins, bispo de Lamego, ou unha das aias de Santa Clara. É xeralmente coñecida por Lenda ou Relación, mais a pesar de se ter perdido o orixinal, o Museu Machado de Castro conserva unha copia manuscrita e iluminada, co título: Livro que fala da boa vida que fez a Raiña de Portugal, Dona Isabel, e seus bons feitos e milagres en súua vida, e despois da morte.
Harry Potter e o preso de Azkaban
Harry Potter e o preso de Azkaban é a terceira novela da saga Harry Potter escrita por J. K. Rowling e que ten como protagonista a Harry Potter, un mozo meigo. O trama do libro céntrase no terceiro ano de Harry na Escola Hogwarts de Maxia e Feiticería e na fuxida dun perigoso asasino, Sirius Black, escapado do cárcere de Azkaban, e que semella estar disposto a atopar e matar a Harry. Este é o único libro da serie que non trata directamente de Lord Voldemort, pola contra, profunda máis na historia dos pais de Harry e dos amigos que tiveron na infancia.
Sinopse
Harry acorda no castelo e descobre que Black fora capturado. Para salvalo, Harry e Hermione volven atrás no tempo, coa axuda dun viratempo, para evitar a súa detención. Os dous mozos reviven os feitos desa noite ata o momento en que os Dementores atacan a Harry e Sirius. Harry decátase de que fora el mesmo quen enviara o Patronus. Conseguen rescatar a Sirius; mentres tanto Lupin, debido á súa condición de lobishome, renuncia ao cargo de profesor de Defensa conta a Maxia Negra. Entrementres, Harry está preocupado porque pensa que Pettigrew pode axudar a que Voldemort regrese, pero Dumbledore contesta que debe estar agradecido por ter axudado a salvar a vida de Pettigrew.
Coitelo
Coitelo de untar
miniatura|Catro coitelos de untar [[manteiga con patróns Chantilly (elaborados en Gorham Manufacturing Company.]] miniatura|Espátula para manteiga modelo Karat elaborado pola firma LYPSA. O coitelo de untar trátase máis dunha ferramenta para extraer e espallar que dun coitelo. A denominación deste coitelo emprégase frecuentemente tamén como coitelo de manteiga debido ao seu uso na mesa cando se desexa untar manteiga nunha torrada ou outro alimento (como pode ser a marmelada, o paté, marmite etc) a denominación xenérica de coitelo de untar refírese ao mesmo uso con alimentos en forma de pasta ou lixeiramente viscosos.
Trátase dun coitelo que carece de fío e que posúe por regra xeral unha punta roma ou redondeada, a folla adoita ser de máis superficie cá dun coitelo normal. O tamaño réxese por regra xeral á substancia que se empregará para untar, por regra xeral o coitelos de paté adoitan ser máis pequenos cós de manteiga.
Coitelo de queixo
Por regra xeral aconséllase que o coitelo de queixo estea a unha temperatura tépeda cando se vaia usar, deste xeito cumpre mellor co seu labor.
Rod Stewart
Rod Stewart ten acadados númerosos éxitos mundiais, sobre todo no Reino Unido, onde dos seus 62 singles principais, 24 estiveron no Top 10 e seis chegaron ao número un. Nos Estados Unidos 16 dos seus sinxelos entraron no Top 10, acadando catro deles o número 1 da lista Billboard Hot 100.
Estatua ecuestre de Marco Aurelio
Historia
En 1979, un ataque con bomba cerca do palacio senatoiral danou a base de mármore da estatua. As investigacións levadas a cabo, nesa ocasión, percibiron a presenza de fendas nas patas do cabalo e un proceso de corrosión severa en toda a superficie. Decidiuse levar a cabo unha restauración que comezou en xaneiro de 1981 no Istituto Centrale di Restauro. A estatua orixinal gárdase no Palacio dos Conservadores, que forma parte do Museo Capitolino, sendo substituída no lugar cunha reprodución realizada a láser.
Baroque pop
O baroque pop, baroque rock ou English baroque, a miúdo tamén se usa indistintamente o termo chamber pop/rock, é un subxénero da música pop rock orixinario do Reino Unido e dos Estados Unidos. Apareceu a mediados dos anos 60 como unha fusión do pop rock coa música clásica, en particular do barroco e do clasicismo.
Monopolio puro
Por todas estas razóns, e algunhas máis, os monopolios son vistos de forma negativa nos mercados (como as leis Anti-Monopolio dos Estados Unidos). Non obstante, existen algúns monopolios inevitables, chamados monopolios naturais. En ocasións procúrase que os problemas deste tipo de monopolios se resolvan de maneira que sexa unha institución pública (que se supón que non ten interese en maximizar o seu propio beneficio, senón o benestar global) quen controle o prezo e a produción dese monopolio o que permite varialos en función dos usuarios ou compradores do monopolio.
Molécula de sinalización
Moléculas de sinalización intraespecífica e interespecífica
A sinalización molecular pode darse tamén entre individuos de diferentes especies, isto estudouse especialmente nas bacterias. Distintas especies bacterianas poden coordinarse para colonizar un hóspede e participar na percepción do quórum. Tamén se investigaron estratexias terapéuticas para interromper este fenómeno. As interaccións mediadas por medio de moléculas de sinalización tamén se cre que ocorren entre a flora intestinal e os seus hóspedes, como parte das relacións simbióticas ou de comensalismo.
Monopsonio
Un monopsonio (do grego mono- 'único' e psonios 'compra') é unha situación de fallo de mercado que aparece cando nun mercado existe un único consumidor, en lugar de varios. Este, ao ser único, ten un control especial sobre o prezo dos produtos, pois os produtores teñen que adaptarse dalgún xeito ás esixencias do comprador en materia de prezo e cantidade. Isto permítelle ao consumidor obter os produtos a un prezo menor ao que tería que pagar se estivese nunha situación de competencia perfecta.
My Bloody Valentine
No ano 2007 Kevin Shields anunciou unha reunión do grupo, que xiraría por Europa, Norteamérica e Asia. Tras as reedicións dos seus álbums, Isn't Anything e Loveless, e a publicación do seu recompilatorio EP's 1988–1991 (2012), o longamente atrasado terceiro álbum de My Bloody Valentine, m b v, foi lanzado o 2 de febreiro de 2013, 22 anos despois da edición do seu anterior álbum.
Formación
Pouco despois de gravar a demo Ivers deixou My Bloody Valentine e a moza de Conway, Tina Durkin, uniuse como teclista. Nese tempo, Conway, suxerido por Shields, contactou con Gavin Friday, o vocalista da anda de post-punk Virgin Prunes. Segundo Shields, Conway achegouse a el no barrio de Finglas pediulle consello e este díxolle que tiñan que "saír de Dublín". Friday proporcionoulle á banda contactos que lle asegurou un concerto en Tilburg, nos Países Baixos. A banda mudouse a ese país despois do concerto e viviu alí nove meses, abrindo un concerto para R.E.M. o 8 de abril de 1984. Debido á falta de oportunidades e a que non tiñan a documentación correspondente, o grupo transladaríase a Berlín a finais de 1984 e gravaría o seu mini-álbum de estrea, This Is Your Bloody Valentine. O disco non recibiu moita atención e a banda regresaría temporalmente aos Países Baixos, antes de establecerse en Londres a mediados de 1985.
Presente
No mes de setembro de 2017 informouse de que Shields estaba traballando en material para un novo álbum de My Bloody Valentine que estaba proxectado para saír no ano 2018. En 2018 a banda agardaba publicar dous EPs para o ano seguinte. A comezos do ano 2020 non se producira aínda ningún destes lanzamentos.
David Simon
É o creador da serie da HBO, The Wire, na que participou como produtor executivo e guionista durante as cinco tempadas. Foi un dos encargados de adaptar o libro de non ficción Generation Kill, de Evan Wright, nunha miniserie que se estreou en 2008 tamén na HBO.
Carpe
Ecoloxía
Hai un número de notábeis bosques onde esta especie é a dominante: miniatura|Froito|250px miniatura|250px|A casca é cinsenta e lisa, semella a da [[faia, mais pode ter costelas]] miniatura|250px|As follas aseméllanse ás do ulmeiro mediterráneo ([[Ulmus minor), porén son simétricas. As xemas son alternas e afusadas, mais menos que as da faia.]]
BethAnn McLaughlin
Investigación
McLaughlin dirixe o McLaughlin Laboratorio no Vanderbilt Centro Médico Universitario. O seu equipo de investigación estuda como o cerebro responde ao estrés para poder desenvolver solucións terapeúticas para danos agudos e crónicos.
Activismo
En 2018 McLaughlin compartiu o Premio á Desobediencia do Laboratorio de Medios do MIT coa bióloga Sherry Marts e a fundadora do movemento #MeToo, Tarana Burke. Tamén recibiu o Premio Especial de Recoñecemento da Sociedade de Neurociencia Louise Hanson Marshall polo seu traballo no avance da muller na neurociencia.
Sexo oral
O sexo oral refírese á práctica sexual consistente na estimulación erótica dos xenitais por medio da boca, lingua, dentes ou gorxa. O cunnilingus é o practicado nunha muller mentres a felación é nun home, o anilingus é a estimulación do ano. A excitación doutras partes do corpo, como bicar ou lamber non se considera sexo oral como tampouco a inxesta de líquidos xenitais, seme ou fluxo vaxinal sen contacto físico boca-vexitalia.
Economía
250px|dereita Economía (do grego οίκος [oikos], 'casa', e νομος [nomos], 'regra', polo tanto "dirección dunha casa") é unha ciencia social que estuda a produción, distribución, comercio e consumo de bens e servizos.
Definición baseada na escaseza
Unha definición que capta boa parte da teoría económica é a de Lionel Robbins nun ensaio de 1932: "a ciencia que estuda a conduta humana como a relación entre fins e medios escasos que teñen usos alternativos". Escaseza significa que os recursos dispoñíbeis son insuficientes para satisfacer todos os desexos e necesidades. A ausencia de escaseza e os usos alternativos dos recursos dispoñíbeis non é un problema económico. Deste xeito a economía atinxe o estudo da elección ou escolla, influída por incentivos e recursos.
Amariz
O topónimo Amariz pode referirse a:
Beaumont
Francia
E tamén:
Planeta terrestre
Achados recentes
En xaneiro de 2016 o telescopio Kepler da NASA, en colaboración co espectrómetro HARPS do observatorio de La Silla, en Chile descubriron o planeta rochoso máis grande á data. Bautizado como BD + 20594 atópase na constelación de Aries a 500 anos luz de distancia e a súa masa é 17 veces a da Terra, aproximadamente como Neptuno. Ten unha densidade de aproximadamente 8 gramos por centímetro cúbico e é pobremente metálico.
Four Men and a Dog
Four Men and a Dog é unha banda tradicional irlandesa que emerxeu no 1990 durante o Belfast Folk Festival. O grupo toca música folclórica irlandesa cunha mestura doutros xéneros: rock, jazz, blues, bluegrass, swing, salsa, polca e incluso rap.
Universidade popular
A súa orixe e desenvolvemento produciuse en Francia a finais do século XIX e principios do XX estendéndose por outros países de Europa e despois polo resto do mundo.
Emblema de Israel
Historia
Ao crearse o Estado de Israel en 1948, precisaba dun emblema oficial para demostrar a súa soberanía ante comunidade de estados. O emblema oficial foi aprobado nove meses despois, o 10 de febreiro de 1949, e dende entón aparece en documentos oficiais, a nivel presidencial e nos edificios públicos de Israel.
Natalia Rodríguez
O nome de Natalia Rodríguez pode referirse a:
Replicón (xenética)
Un replicón é unha molécula ou rexión de ácido nucleico (ADN ou ARN) que se replica a partir dunha soa orixe de replicación.
Procariontes
Na maioría dos cromosomas procariotas, o replicón é o cromosoma enteiro. Unha notable excepción encóntrase nas arqueas, nas que dúas especies de Sulfolobus conteñen tres replicóns. Tamén hai exemplos de especies bacterianas que teñen múltiples replicóns, como: Rhodobacter sphaeroides, Vibrio cholerae, e Burkholderia multivorans. Estes cromosomas "secundarios" (ou terciarios) son a miúdo descritos como unha molécula que é unha mestura entre un verdadeiro cromosoma e un plásmido e son ás veces denominados "crómidos". Varias especies de Azospirillum posúen 7 replicóns, Azospirillum lipoferum, por exemplo, ten 1 cromosoma bacteriano, 5 crómidos, e 1 plásmido. Os plásmidos e os bacteriófagos replícanse xeralmente como un só replicón, pero os plásmidos grandes de bacterias gramnegativas posúen varios replicóns.
Eucariontes
Nos cromosomas eucariotas hai múltiples replicóns por cromosoma. No caso do ADN mitocondrial a definición de replicón é algo confusa, xa que nelas se realiza unha replicación unidirecional con dúas orixes separadas.
Betuláceas
No pasado, esta familia estaba dividida en dúas, Betulaceae (Alnus e Betula) e Corylaceae (o resto); porén, estudos recentes no Angiosperms Phylogeny Group, levaron a incluír a antiga familia Corylaceae dentro das Betulaceae.
BodyPump
Formatos do programa
BodyPump, do mesmo xeito que outros programas de Les Mills Internationals, posúe máis dun formato oficial (60 minutos e 45 minutos), o primeiro dos cales conta cun formato especial extra (30 minutos). Con todo, estes limítanse a certos clubs deportivos que teñen a verdadeira necesidade dun formato máis curto; por exemplo, para se adaptaren a horarios rigorosos dos participantes ou para aqueles que pensan iniciar o programa, brindándolles a oportunidade de perfeccionar a súa técnica e aumentar a súa forza e confianza.
Nikolai Severtzov
Traxectoria
Entre 1865 e 1868 explorou as montañas de Tian Shan (gran sistema montañoso da Asia central, localizado na rexión fronteiriza entre os actuais Casaquistán, Kirguizistán e a República Popular da China), e o lago Issyk Kul.
Paio Díaz
Paio Díaz, ou tamén Pelaio II, foi un bispo de Iria Flavia e Santiago de Compostela durante o século XI. Paio acadou a dignidade episcopal apoiado por poderes alleos á Igrexa, pero foi logo deposto pola nobreza galega. Na Historia Compostelá é considerado un usurpador e atribúeselle un carácter arrogante. Foi sucedido polo seu irmán, Vímara Díaz.
Joan Pujol García
Fin da guerra
Tralo remate da guerra Pujol sentiu medo ante posibles represalias políticas, e mudouse a Venezuela, onde viviu no anonimato. Morreu preto de Caracas en 1988.